**Szada Nagyközség Önkormányzat Képviselő-testületének**

**24/2020. (X. 30.) önkormányzati rendelete**

**az étkezési térítési díjak megállapításáról és beszedéséről**

*(egységes szerkezetben a …/2021.(…) önkormányzati rendelettel)*

Szada Nagyközség Önkormányzat Képviselő-testülete az Alaptörvény 32. cikk (2) bekezdésében, valamint a gyermekek védelméről és a gyámügyi igazgatásról szóló 1997. évi XXXI törvény 29. § (1) bekezdésében, valamint a 147. § (1) bekezdésében kapott felhatalmazás alapján a következőket rendeli el:

**1. §**

E rendelet hatálya kiterjed:

1. a Székely Bertalan Óvoda-Bölcsődére (a továbbiakban: óvoda);
2. a Dunakeszi Tankerületi Központ fenntartásában és működtetésében lévő Szadai Székely Bertalan Általános Iskolára (a továbbiakban: iskola);
3. a Szadai Szociális Alapszolgáltatási Központra;
4. az óvodában és iskolában ellátott vagy tanuló gyermekekre;
5. a *d)* pontban meghatározott gyermekek szüleire vagy törvényes képviselőire;
6. a Szadai Gyermekélelmezési és Szociális Étkeztetési Konyhán étkezést igénybe vevőkre.

 **2. §**

1. Szada Nagyközség Önkormányzata (a továbbiakban: Önkormányzat) a Szadai Gyermekélelmezési és Szociális Étkeztetési Konyha (a továbbiakban: konyha) 2111 Szada, Dózsa György út 61. szám alatti intézmény fenntartásával biztosítja
2. a bölcsődei, óvodai, iskolai gyermekétkeztetéssel,
3. a szociális igazgatásról és szociális ellátásokról szóló 1993. évi III. törvény 62. §-a szerinti étkeztetéssel,
4. az Önkormányzatnál, valamint fenntartott intézményeinél foglalkoztatási jogviszonyban állók munkahelyi étkeztetésével,
5. a vendég étkeztetéssel, valamint
6. a Székely Bertalan Művelődési Ház és Könyvtár által egyéb szabadidős szolgáltatást igénybe vevők részére biztosított étkeztetéssel

kapcsolatos feladatokat.

1. Az étkezési térítési díjat az étkezést igénybe vevő - az óvodában és iskolában ellátott vagy tanuló gyermek esetén a szülő vagy törvényes képviselő – (a továbbiakban: igénybe vevő) a tárgyhó tekintetében a konyha által kiállított számla alapján készpénzátutalási megbízáson történő megfizetéssel vagy átutalással a konyha által kiállított számlán szereplő határidőig köteles megfizetni.

(3) Amennyiben (2) bekezdésben rögzített térítési díj befizetése a fizetési határidőig nem történik meg, akkor az étkezés a fizetési határidőt követő hónaptól nem vehető igénybe, egészen addig, amíg a fizetésre kötelezett a díjhátralékát nem rendezi.

**3. §**

1. Aki az étkeztetést bármilyen ok miatt nem veszi igénybe a lemondást haladéktalanul be kell jelentenie a konyhának.
2. Az (1) bekezdés szerinti bejelentést betegség esetén a távolmaradás első napján 12.00 óráig, egyéb ok esetében a távolmaradást megelőző nap 08.30 óráig kell megtenni.
3. Az igénybe vevő a távolmaradása idejére jutó étkezési térítési díj fizetése alól akkor mentesül, ha a bejelentést a (2) bekezdésben rögzített határidőig megtette.
4. Az igénybe vevő bejelentését megteheti személyesen, telefonon vagy e-mailben.
5. Az igénybe vevő a bejelentés napját követő naptól mentesül a térítési díj fizetése alól.

**4. §**

1. Amennyiben az igénybe vevő a lemondási kötelezettségének nem tesz eleget, úgy a hiányzást követő naptól az étkezés szüneteltetésre kerül ellenkező tartalmú nyilatkozatig.
2. Az igénybe vevő az étkezés újbóli igénylését az azt megelőző napon 08.30 óráig köteles megtenni a konyha adminisztrációs munkatársánál.

**5. §**

(1) Azon igénybe vevő, akinek legalább két hónapot meghaladó díjhátraléka áll fenn, a konyha a tartozás kiegyenlítéséhez négy havi részletfizetési lehetőséget biztosíthat. A részletfizetésről a konyha vezetője dönt.

(2) Amennyiben az igénybe vevő nem él a részletfizetési lehetőséggel vagy a részletfizetési kötelezettségének nem tesz eleget, úgy az étkezés a díjhátralék egy összegű megfizetéséig nem vehető igénybe.

**6. §**

(1) Az előre megfizetett étkezési térítési díjból származó túlfizetést a következő havi étkezési térítési díjba be kell számítani

1. a 3. § szerinti lemondás esetén vagy
2. ha az étkezési térítési díj összege csökken.

(2) Az étkezési térítési díjat vissza kell fizetni, ha gyermek, a tanuló az intézményből végleg távozott és nem vette igénybe az étkezést.

(3) Az étkezési térítési díj mértékét a rendelet melléklete tartalmazza.

**7. §**

1. E rendelet - a (2) bekezdésben meghatározott kivétellel - a kihirdetés követő napon lép hatályba.
2. A melléklet 2021. január 1-jén lép hatályba.
3. 2021. január 1-jén hatályát veszti Szada Nagyközség Önkormányzat Képviselő-testületének az élelmezési nyersanyag normákról és térítési díjakról szóló 9/2018. (XI. 30.) önkormányzati rendelete.

Szada, 2020. október 30.

|  |  |
| --- | --- |
| Pintér Lajos s.k.polgármester | dr. Filó-Szentes Kinga s.k.jegyző |

*Közzétételi záradék:*

*E rendeletet 2020. október 30. naptól közzétettem.*

*Szada, 2020. október 30.*

*dr. Filó-Szentes Kinga*

*jegyző*

***Záradék:***

***az egységes szerkezetbe foglalás hiteléül:***

***Szada, 2021. …………….. Dr. Finta Béla***

 ***jegyző***

Melléklet

a 24/2020. (X. 30.) önkormányzati rendelethez[[1]](#footnote-1)

***Étkezési térítési díjak mértéke***

|  |  |  |  |
| --- | --- | --- | --- |
|  |  |  |  |
| **Bölcsőde** |  |  |  |
|  | Nettó | Áfa | Bruttó |
| Reggeli |  95,20 Ft  |  25,70 Ft  |  120,00 Ft  |
| Tízórai |  95,20 Ft  |  25,70 Ft  |  120,00 Ft  |
| Ebéd |  268,58 Ft  |  72,52 Ft  |  340,00 Ft  |
| Uzsonna |  78,54 Ft  |  21,21 Ft  |  100,00 Ft  |
|   |  537,53 Ft  |  145,13 Ft  |  680,00 Ft  |
|  |  |  |  |
| **Óvoda** |  |  |  |
|  | Nettó | Áfa | Bruttó |
| Tízórai |  99,60 Ft  |  26,89 Ft  |  125,00 Ft  |
| Ebéd |  267,12 Ft  |  72,12 Ft  |  340,00 Ft  |
| Uzsonna |  72,45 Ft  |  19,56 Ft  |  90,00 Ft  |
|   |  439,17 Ft  |  118,58 Ft  |  555,00 Ft  |
|  |  |  |  |
| **Iskola** |  |  |  |
|  | Nettó | Áfa | Bruttó |
| Tízórai |  108,66 Ft  |  29,34 Ft  |  140,00 Ft  |
| Ebéd |  316,93 Ft  |  85,57 Ft  |  400,00 Ft  |
| Uzsonna |  99,61 Ft  |  26,90 Ft  |  130,00 Ft  |
|  Összesen:  |  525,21 Ft  |  141,81 Ft  |  670,00 Ft  |
|  |  |  |  |
|  **Munkahelyi és vendég étkezők** |
|  | Nettó | Áfa | Bruttó |
| Ebéd |  669,29 Ft  |  180,71 Ft  |  850,00 Ft  |
|  |
|  |  |  |  |  |
| **Székely Bertalan Művelődési Ház és Könyvtár által biztosított egyéb szabadidős szolgáltatást igénybe vevők**  |
|  | Nettó | Áfa | Bruttó |  |
| Tízórai |  110,63 Ft  |  29,87 Ft  |  140,00 Ft  |  |
| Ebéd |  533,26 Ft  |  143,98 Ft  |  680,00 Ft  |  |
| Uzsonna |  103,35 Ft  |  27,90 Ft  |  130,00 Ft  |  |
|   |  747,24 Ft  |  201,76 Ft  |  950,00 Ft  |  |

1. Módosította a …/2021.(…) önkormányzati rendelet 1. §-a. Hatályos 2021. ….. napjától. [↑](#footnote-ref-1)